-
-
Toote info
MiCOM P541-P546 sari tagab diferentsiaalvooluseadmete kiire kaitse. P54x on mõeldud kasutamiseks kõigil õhu- ja kaabliliinidel, kuna see liidestub hästi liiniühenduste vahelise pikisuunalise (otspunkt-)sidekanaliga. Liidesevalikud toetavad otsest kiudoptilist või digitaalset multipleks-ühendust.
Tagatud on optimaalne selektiivsus, sest skeemi alusel mõõdetakse kaitstud seadmeosasse sisenevat ja sealt väljuvat voolu. Sisemisele rikkele järgneb kohene rakendumine, mis säilitab stabiilsuse iga tsoonivälise vea korral. Rakendumiseks kasutatakse läbiproovitud andmelahendust, kus kontrollimise lihtsustamiseks võrreldakse diferentsiaalvoolu läbiva vooluga. Seda tüüpi faasidiferentsiaali elemendid võimaldavad püsivate ja takistusega seotud rikete stabiilset avastamist, nii et rikkefaasi valik, vabastamine ja näitamine on optimaalsed.
Seadmesse on integreeritud täielik varukaitse. See suurendab kaitse usaldusväärsust, sest pideval ooterežiimil olevaid elemente (nt kaugtsoonide ja liigvoolukaitse) on võimalik kasutusele võtta kohe, kui signaalkanalis tekib katkestus.
Seadmed P543 ja P546 võimaldavad kasutada sisemise alamtsükli kaugkaitset, mis täiendab sellele tooteperekonnale omaseid võimsaid põhi- ja varukaitselahendusi. Viie tsooniga kaugkaitse täisskeem on üle võetud oma klassi juhtivalt seadmelt MiCOM P443.
P54x on etaloniks kõigis kõrgepinge ja ülikõrgepinge liinide kaitse rakendustes ning kahekordse liiase pealiini kaitse vajaduse korral võib seda dubleerida. Vastavalt kohapealsetele vajadustele on võimalik häälestada diferentsiaali, kaugust, ülevoolu ja taaslülitust.
Ühe universaalse relee kasutamine kahe või enama eraldi mudeli asemel vähendab ruumi- ja väljaõppevajadust ning alandab kulusid.
Võimsuslüliti juhtimine ja jälgimine
MiCOM P544 ja P546 sobivad keerukatesse paigaldistesse ja toiteliinidele, mida juhitakse kahe võimsuslüliti abil, näiteks pooleteist võimsuslülitiga konfiguratsioonid. MiCOM P543 ja P545 omakorda sobivad ühe võimsuslülitiga juhitavatele toiteliinidele.
Lepinguline garantii
Periood : 2 aastat
Kasulikud omadused
MiCOM P541 - P546 tootesari
- Äärmiselt selektiivne seadmekaitse
- Ulatuslik sidekanali korrasoleku jälgimine
- Integreeritud varunduselemendid töötavad pideval ooterežiimil juhuks, kui peaks tekkima sidekanali katkestus
MiCOM P543 - P546 tootesari
- Lihtsate ja mitmeotsaliste ahelate kiire kaitse koos tsoonisiseste trafode või astmeliste koormustega
- Viie tsooni, mho- ja nelinurk-kaugkaitsega alamtsükkel
- Suunatud maalühisekaitse (DEF-toega skeemid suure tundlikkuse saavutamiseks maalühise suhtes)
- Diferentsiaalvoolutrafo järelevalve tuvastab kõik voolutrafo või juhtmestiku probleemid, mis võivad seadmete kaitset ohustada
- Täielik ühenduvus kiudoptiliste ja multipleks-kanalitega, kaasa arvatud SONET/SDH ringvõrgud
- Iseparanev kaug- ja diferentsiaalandmeedastus kaugkaitse kohta